Tuukka Kotti

Tuukka Antero Kotti (s. 18. maaliskuuta 1981 Forssa) on suomalainen uransa päättänyt koripalloilija, joka on pelannut ammattilaisena Italiassa, Suomessa ja Saksassa. Usein pelipaikoilla 4–5 pelannut Kotti on pitkäaikainen Suomen maajoukkuepelaaja: hän on eniten miesten A-maaotteluita pelannut suomalaiskoripalloilija.

 Ura 
Kotti aloitti koripallouransa Forssan Koripojissa, jonka edustusjoukkueeseen hänet nostettiin vuonna 1998. Hän edusti seuraa kahden kauden ajan, kunnes siirtyi Salon Vilppaaseen yhdeksi kaudeksi. Vuodet 2001–2005 Kotti pelasi yliopistokoripalloa Providencessa, jonka jälkeen hän siirtyi ammattilaiseksi Italian toisella sarjatasolla pelanneeseen Castelletto Ticinoon. Kotti pelasi joukkueessa kaksi kautta ja siirtyi tämän jälkeen pääsarjassa pelanneeseen Nuova Sebastianiin. Kaudella 2007–2008 hän ei kuitenkaan pelannut koko kautta, sillä hän mursi kätensä ja joutui olemaan loppukauden sivussa. Tätä ennen Kotti oli noussut joukkueen aloitusviisikkoon. 

Seuraavan kauden hän aloitti Ranskan toisella sarjatasolla pelanneessa Étendard de Brestissä. Ennen kauden loppua hän palasi Suomeen, jossa hän teki Espoon Hongan kanssa pelaajasopimuksen. Kotti pelasi myös seuraavan kauden Hongassa ja hänet valittiin Korisliigan vuoden pelaajaksi. Kaudeksi 2010–2011 hän siirtyi Italian toisella sarjatasolla pelanneeseen Basket Club Ferraraan. Kotti edusti seuraa yhden kauden ja jatkoi tämän jälkeen samalla sarjatasolla Andrea Costa Imolan joukkueessa. Kaudeksi 2012–2013 hän teki Nilan Bisonsin kanssa sopimuksen, joka kuitenkin mahdollisti siirtymisen myös ulkomaille. Heinäkuussa 2012 Kotti siirtyikin Italian pääsarjassa pelanneeseen Vanoli Cremonaan. Yhden pelikauden jälkeen hän teki loimaalaisen Nilan Bisonsin kanssa uuden sopimuksen, jossa oli niin ikään ulkomaanpykälä mahdollista siirtoa varten.

Alkuvuodesta 2016 Bisonsin uutisoitiin kärsivän talousvaikeuksista, ja usea pelaaja lähti seurasta.http://yle.fi/urheilu/bisonsin_oma_paaoma_menetetty_hatapaketti_syoty_-_toivoa_on_silti/8703316 Italialaisen Pallacanestro Varesen uutisoitiin olleen kiinnostunut Kotista,http://www.sportando.com/en/italy/serie-a/192971/varese-pursuing-daniel-kickert-and-tuukka-kotti-for-fiba-europe-cup.html mutta tämä pysyi Suomessa kauden loppuun. Hänet valittiin kauden parhaaksi puolustuspelaajaksi.http://www.basket.fi/uutiset/kaikki_uutiset/?x122462=39713865

Kesäkuussa 2016 Kotti siirtyi Joensuun Katajaan 1+2-vuotisella sopimuksella, johon kuului ulkomaille siirtymisen mahdollistanut optio kuun loppuun mennessä. Yhtä aikaa Kotin kanssa Loimaalta Joensuuhun siirtyi päävalmentaja Greg Gibson.http://yle.fi/urheilu/3-8928011http://yle.fi/urheilu/3-8929650http://www.katajabasket.fi/kataja-basket-kiinnitti-kolme-kovaa-tekijaa-greg-gibson-paavalmentajaksi-tuukka-kotti-sentteriksi-riku-tapio-palaa-toiminnanjohtajaksi/ Kotti käytti ulkomaanoptionsa ja siirtyi Tuomas Iisalon valmentamaan Crailsheim Merlinsiin Saksan toiseksi korkeimmalle sarjatasolle.http://yle.fi/urheilu/3-8990848 Kotti teki heinäkuussa 2017 kahden vuoden sopimuksen Helsinki Seagullsin kanssa.

Kesällä 2016 Kotti nousi Jouko Heikkisen ohi eniten miesten A-maaotteluita pelanneeksi koripalloilijaksi. Kotti on pelannut maajoukkueurallaan harvinaisesti jokaisella viidellä pelipaikalla.http://www.basket.fi/uutiset/etusivun_uutiset2/?x33156=41308858http://www.basket.fi/uutiset/kaikki_uutiset/?x122462=41297761

Vuoden 2013 EM-kilpailuissa Kotti voitti turnauksen hyökkäyslevypallokuninkuuden.http://yle.fi/urheilu/susijengin_pelaajat_komeasti_em-tilastojen_karkisijoilla/6845772

 Saavutuksia 
 Henkilökohtaiset saavutukset 
 Korisliigan vuoden pelaaja 2010 ja 2018
 Korisliigan vuoden puolustuspelaaja 2014, 2016 ja 2018
 SM-koriksen vuoden tulokas 1999
 Korisliigan kuukauden pelaaja 03/2009

 Joukkuesaavutukset 
 SM-hopeaa 2015
 SM-pronssia 2014 ja 2018
 Suomen cup-mestaruus 2009 ja 2020

 Pelityyli ja ominaisuudet 

Kottia on kuvailtu tasokkaaksi korinaluspelaajien puolustajaksi, joka kuitenkin huipputasolla saattaa jäädä kooltaan pieneksi vastustajan senttereitä vastaan. Kotti sijoittuu hyvin kentällä ja liikkuu sujuvasti sivuttain palloskriinitilanteissa. Maajoukkueessa hänen korintekokykyään on ajoittain kritisoitu.

 Yksityiselämä 

Kotti on koripalloilija Petri Virtasen pojan kummisetä.http://yle.fi/urheilu/kelle_pantteripatsas_kuuluu_kuka_sen_ansaitsee/8003054http://yle.fi/urheilu/virtasen_perheessa_jannitetaan_nostaako_kannua_isa_vai_kummiseta/8001203 Kotti oli vuonna 2025 ehdolla Kristillisdemokraattien listoilta sekä aluevaaleissa Länsi-Uudellamaalla että kuntavaaleissa Espoossa. Aluevaaleissa hän sai 365 ääntäLänsi-Uudenmaan hyvinvointialue a­lu­e­vaa­leis­sa 2025 ja kuntavaaleissa 460 ääntäEspoo kun­ta­vaa­leis­sa 2025, yltäen molemmissa vaaleissa varavaltuutetuksi.

 Tilastot 

 Runkosarja (kansalliset pääsarjat) 
KausiJoukkueSarjaO2P %3P %1P %HLPLLEVSMRTPTS1997–1998Forssan KoripojatKorisliiga1550,0 %–50,0 %0,10,40,5–0,2––0,71998–1999Forssan KoripojatKorisliiga3443,9 %30,8 %75,0 %1,52,64,01,12,31,60,58,52000–2001Salon VilpasKorisliiga3145,3 %39,4 %62,9 %1,95,77,62,22,52,01,115,12008–2009Étendard dese BrestPro B2149,7 %25,0 %57,4 %3,13,76,92,01,90,80,510,02008–2009Espoon HonkaKorisliiga1258,7 %33,3 %51,1 %2,86,89,61,32,81,21,014,62009–2010Espoon HonkaKorisliiga4455,5 %30,8 %61,4 %3,66,510,11,43,01,31,316,82012–2013Vanoli CremanoLega A2861,0 %–48,9 %––5,60,5–0,80,26,02013–2014Bisons LoimaaKorisliiga4453,8 %0,0 %40,8 %2,14,76,82,01,60,80,810,82013–2014Bisons LoimaaEurocup1054,9 %–40,9 %1,63,55,11,9–1,00,410,92014–2015Bisons LoimaaKorisliiga2753,8 %0,0 %46,8 %2,35,37,62,71,21,10,710,92014–2015Bisons LoimaaVTB United League1953,3 %–33,3 %1,73,75,51,6–0,60,67,92015–2016Bisons LoimaaKorisliiga2954,9 %0,0 %63,4 %2,04,96,91,61,30,70,610,52015–2016Bisons LoimaaVTB United League2755,0 %0,0 %64,7 %1,93,55,41,9–0,90,59,32016–2017Crailsheim MerlinsPro A2862,3 %0,0 %68,9 %1,54,45,91,6–0,70,89,62017–2018Helsinki SeagullsKorisliiga3357,1 %34,4 %79,2 %2,26,89,02,71,41,50,613,82018–2019Helsinki SeagullsKorisliiga4057,7 %28,0 %73,8 %3,06,09,12,91,51,30,513,12019–2020Helsinki SeagullsKorisliiga3654,6 %45,5 %67,2 %1,34,86,12,21,10,80,67,5YhteensäKorisliiga34553,6 %35,8 %62,1 %2,25,17,32,01,81,20,711,6YhteensäVTB United League4654,3 %0,0 %58,1 %1,83,65,41,8–0,80,58,7

 Pudotuspelit (kansalliset pääsarjat) 
KausiJoukkueSarjaO2P %3P %1P %HLPLLEVSMRTPTS2000–2001Salon VilpasKorisliiga1047,9 %28,6 %77,8 %1,55,36,82,52,11,41,811,42008–2009Espoon HonkaKorisliiga744,2 %33,3 %63,9 %2,06,18,10,92,31,30,610,32009–2010Espoon HonkaKorisliiga458,3 %0,0 %41,7 %3,57,310,81,32,51,01,311,82013–2014Bisons LoimaaKorisliiga1053,7 %–36,1 %2,44,46,82,41,71,11,08,52014–2015Bisons LoimaaKorisliiga1352,7 %–51,3 %2,87,510,22,31,81,51,113,42015–2016Bisons LoimaaKorisliiga166,7 %–50,0 %2,04,06,01,03,0––22,02017–2018Helsinki SeagullsKorisliiga956,4 %50,0 %67,4 %2,07,49,44,21,91,20,816,42018–2019Helsinki SeagullsKorisliiga343,3 %0,0 %75,0 %5,05,310,33,71,30,70,39,7YhteensäKorisliiga5752,3 %28,6 %56,9 %2,46,28,62,51,91,21,012,1

 O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo

 Lähteet 

 Aiheesta muualla 
 Tuukka Kotti  Suomen Koripalloliitto
 Lega Basketin pelaajaprofiili  
 Legaduen pelaajaprofiili  

|-

|-

Luokka:Suomalaiset koripalloilijat
Luokka:Vuonna 1981 syntyneet
Luokka:Elävät henkilöt